કોકા-કોલા કે ઝાયડસ કેડિલાએ આ મુદ્દે મોકલાયેલા ઇ-મેઇલનો જવાબ આપ્યો ન હતો. સૂત્રોના જણાવ્યા અનુસાર બંને કંપનીમાંથી કોકા-કોલા વધુ આક્રમક રહેવાનો અંદાજ છે. ગયા સપ્તાહે તેણે સ્ટારબક્સ, નેસ્લે અને JAB હોલ્ડિંગ્સ સામે સ્પર્ધા માટે પાંચ અબજ ડોલરમાં કોસ્ટા કોફી ચેઇનની ખરીદી હતી. કોકા-કોલા ભારતમાં ગ્લેક્સોસ્મિથક્લાઇનના કન્ઝ્યુ. ન્યુટ્રિશન બિઝનેસને ખરીદવા પણ સક્રિય છે. હોર્લિક્સ બ્રાન્ડ માટે જાણીતી ગ્લેક્સો કન્ઝ્યુ.નો સોદો ચાર અબજ ડોલરમાં થવાનો અંદાજ છે. સોદો સફળ થશે તો ’૯૦ના દાયકામાં થમ્સ અપ સહિત પારલેની બેવરેજ બ્રાન્ડ્સના એક્વિઝિશન પછી કોકા-કોલાની આ બીજી મોટી ખરીદી હશે.